Flavell Te Ururoa: Sale of Liquor (Objections to Applications) Amendment Bill — Second Reading 
Flavell Te Ururoa: Sale of Liquor (Objections to Applications) Amendment Bill — Second Reading 
[Volume:667;Page:14262] 
TE URUROA FLAVELL (Maori Party—Waiariki) 
: 
 Mr Assistant Speaker me mihi ra ki te mema ki a George Hawkins i tenei po. Kei te whakaae atu au ki ta te mema nei a mo tana whakaaro nui ki te whakatakoto i tenei pire ki mua i te aroaro o te Paremata. Me mihi ra ki a ia ko te tumanako ia ka eke ki te taumata e wawatatia ana. Tata ki te kotahi rau tau kua hipa i puta enei korero i tetahi o nga rangatira o taua wa. Ko Ta Apirana Ngata taku e korero nei. He korero e pa tonu ana ki tenei o nga pire. Anei tana korero:  
[ 
Mr Assistant Speaker I congratulate the member George Hawkins tonight. I support the member and his great foresight in bringing this bill before Parliament and hope that what he is seeking is fulfilled. Close to a century ago one of our finest leaders of that period Sir Apirana Ngata gave a frank account relevant to this bill and I quote: 
 ] 
“there can be no question as to the amount of damage liquor has done to the people of my race … Whether the Maori will in a generation or so become a hardened and seasoned drinker like the incoming Europeans I do not know … My position is clear-cut; and that is so far as the supply of liquor to Maoris is concerned from my youth until now I have and shall oppose it everywhere.” 
Koinei ta Apirana Ngata. He nui taku puaroha mo taua whakaaro. Ko nga tatauranga e ki ana tokotoru o ia wha tangata neke atu i te tekau ma waru tau te pakeke kua tohungia he kaiinu waipiro a hautoru o aua tangata kua tohungia he tino kino ta ratou inu waipiro. Na enei tatauranga matou e tino awangawanga ana. E tino awangawanga ana matou mo nga ahuatanga inu a nga rangatahi me te ahuatanga whakatairanga o tenei ngangara. E pumau tonu ana matou ki te whakapono he nui nga huarahi whakamama ake i nga tuahuatanga kino kua puta i tenei mea te waipiro e pangia ana e Ngai Maori. Ko tetahi huarahi kua kitea e matou ko te mahitahi a-whanau nei.  
No reira ki te hoki ki tenei pire ko ta tatou inaianei he rahui i te tuku raihana hokohoko i raro i te pire Sale of Liquor Act 1989. Me ki penei e noho ahuareka ana matou ki te whanuitanga o nga whakaaro puaki kua whakatakotohia. I tera wiki i mea atu te Kaunihera Waipiro ara te Alcohol Advisory Committee ki te Komiti mo nga Take Maori me pera te tirohanga o te Kawanatanga ki te kaupapa waipiro ki tera o te tupeka. E ai ki a Gilbert Taurua kaiwhakahaere strategic operations general manager me whai turanga teitei ake nga take waipiro ki te taha hauora. E ai ki nga tauira inu nui tonu te waipiro ka unumia i roto i tetahi wa roa. He korero whai tikanga tenei. Na te iti o te utu nga ahuatanga whakatairanga me te ahuatanga inu i roto i nga hapori kua noho kohatu tenei ngangara me ona kino katoa.  
No reira i te putanga o te purongo e kia nei ko te  
Alcohol in Our Lives: Curbing the Harm 
 harikoa ana matou i te mea i tohungia nga huarahi awhina ki te whakakore i te ahuatanga inu waipiro. Tautoko ana matou i nga momo huarahi pera i te whakaheke taumata inu waipiro ina e taraiwa ana tetahi te whakapiki i te tau inu otira te rahui hoki i nga whakatairanga i nga panui hoki mo te waipiro. E whakapono hoki ana matou me werohia nga kamupene waipiro e pehi kino ana i wa tatou hapori. I te ao tika i te ao pono me ki ka kore e kite i te waipiro i waenganui i nga hapori. Engari i tenei ao kikokiko nei me aro tatou inaianei ki te awhina i wa tatou whanau hapori hoki ki te tiaki i a tatou ano a-hauora a ki te whakamama i nga kino o te waipiro.  
Mohio tonu ahau i te whakatau a te komiti mo tenei ripoata ina ko ta ratou kaore he take ki te tautoko i nga mahi e korerohia ana i roto i tenei ripoata i te mea e ahu pera tonu ana te kawanatanga. Hoi ano kua whakataketia te kaupapa a Minita Power i te mea kaore nga huarahi pera i te take tapiri e whakamahia ana ki te whakaiti i te inu waipiro. A kua whakataketia ano hoki te Kawanatanga mo te korero noa iho mo tenei mea te rahui i nga haora mahi o nga toa hokohoko waipiro. No reira te ahua nei kaore nga ture hou mo te waipiro i te eke ki te taumata e tika ana e ai ki te ta te tirohanga a etahi.  
No reira ka tirohia anotia e matou te aronga o tenei pire ara ki te rahui i te tuku raihana hokohoko i raro i te Sale of Liquor Act 1989. E rata ana matou ki te tikanga ara kia tuku arotakenga ia kaitono tuatahi mo te panga o ta ratou tono ki nga hapori otira te panga a-moni nei a aha ranei ki te rohe e tohungia ana. Ka rua ko nga take mo te utu me te panga o te waipiro ki taua rohe. Ka noho nga arotakenga nei hei mea kitenga mo te rahinga. Otira e tautoko ana matou i tenei ahuatanga i te mea ka kitea nga nekenekehanga o nga hapori ki te whakatau me ahu pehea ratou.  
Hai korero whakamutunga nei au e noho whakahihi nei i te mea i tae mai a Toi Te Ora no roto i toku rohe o Te Waiariki ki tetahi hui o te komiti whaiti. He ropu hauora a Toi Te Ora. Ka awhina tenei ropu i nga tangata toru rau mano neke atu i roto o Waiariki me Waikato hoki i Tauranga i Whakatane i Opotiki i Kawerau i Rotorua tae atu ki Taupo. Ko ta Toi Te Ora ki te komiti i tautoko ratou i te wahanga hou 9A mo nga tono a-raihana. E whakamarama ana i nga painga me nga utu me whakamarama nga raihana nei i nga pehitanga o te waipiro a-moni a-tangata nei i te takiwa a me tuku i enei korero ki te marea. No reira na runga i te ahuatanga o enei korero otira oku ake wheako hoki me te hiahia o te Pati Maori ki te rahui i te waipiro ki te manaaki i te oranga me te hauora o wa tatou whanau e tautoko ana matou i tenei pire i tona panuitanga tuarua. 
[ 
That is what Apirana Ngata said. I have great sympathy for Sir Apirana Ngata’s view. According to statistics approximately three in every four Maori over 18 years of age identify as drinkers with about one-third of those identifying themselves as binge drinkers. These are statistics that concern us greatly. We are especially concerned about harmful drinking amongst youth and heavy promotion of products designed to appeal to young people. We believe that much can be done to reduce alcohol-related harm experienced by Maori. We have found a method: it is a collective whanau approach. 
So we come back to this bill. What we should do right now is to restrict the granting of on-licences and off-licences under the Sale of Liquor Act 1989. I have to say we are interested in the scope of the proposals. Last week the Alcohol Advisory Council told the Maori Affairs Committee that the Government should take a similar approach to alcohol as it does to tobacco. Strategic operations manager Gilbert Taurua said the harm caused by alcohol needs to be a higher priority in the health sector. He said Maori drinking patterns show that a large amount of alcohol is drunk over a long period of time. This was an important message. The prevalence of alcohol its low cost and  
relentless marketing 
 have created a permissive environment in which excessive drinking has become normalised bringing with it undue harm to our communities.  
So the Maori Party welcomed the release of the report Alcohol in Our Lives: Curbing the Harm which gave a very clear indication of the range of measures that could be initiated to address ways to help change the drinking culture. We support various measures which include lowering drink-driving limits lifting the purchasing age and limiting liquor promotion and advertising. We also believe that an alcohol industry that has had an inappropriate influence on our communities needs to be challenged. In a perfect world alcohol would not feature in our communities but the reality is that 
it does 
so we now must strive towards enabling our whanau and communities to take control of their health and limit the damage that alcohol can do in their community.  
I know that the rationale of the select committee members in determining their report was to say that they thought this bill overlapped the Government’s work programme on alcohol reform and as such they did not see it as needing to be supported. However the package announced by Minister Power has been heavily criticised for failing to use devices such as excise tax to reduce alcohol consumption. There has also been criticism that the Government is merely tinkering around the edges with regard to restricting opening hours. Quite frankly it appears to some that the alcohol reforms are a disappointment. 
So we look anew at the aim of this bill to restrict the granting of on-licences and off-licences under the Sale of Liquor Act 1989. We are satisfied that every application for an on-licence must be accompanied by an evaluation carried out by the applicant—firstly for the likely social impact relating to monetary and non-monetary costs on the area to which the application relates; and 
 
 secondly taxing the costs and impact of liquor consumption in that area. These evaluations will be available for public inspection. Indeed we support this because communities can determine  
with greater transparency  
what is in their best interests.  
In conclusion I am really proud that Toi Te Ora from my electorate of Te Waiariki came to a select committee hearing. Toi Te Ora is a health organisation that helps approximately 300000 people in the Bay of Plenty and Waikato regions 
— 
Tauranga Whakatane Opotiki Kawerau and Rotorua including Taupo. Toi Te Ora told the committee that it supports new section 9A for applications for on-licences to include  
an  
evaluation of benefits and costs. This evaluation should include the likely social impact of liquor consumption and monetary and non-monetary costs to the area to which the application relates and that these must be made available for public inspection. Based on this address my personal experiences and the desire of the Maori Party to be more vigilant in restricting alcohol use in order to take care of the well-being and health of our families we support this bill at its second reading 
.]